Mandela-diens: Kleinkinders lewer huldeblykeMandela se kleinkinders lewer huldeblyke by ENB-stadion Foto: Skermskoot van regstreekse eNCA-uitsending Oud-president Nelson Mandela se kleinkinders is toegejuig toe hulle Dinsdag die verhoog betree het om huldeblyke te lewer vir hul oupa by die ENB-stadion. “Ons salueer jou,” het sy kleindogter, Andile Mandela, gesê. Sy het alle staatshoofde bedank wat na Suid-Afrika gekom het om eer te betoon aan Mandela. Die oud-staatshoof het 18 kleinkinders gehad. Drie kleinkinders het kort huldeblyke gelewer.